FI Euroopan unionin virallinen lehti L 135/11

EUROOPAN PARLAMENTIN JA NEUVOSTON ASETUS (EU) 2016/792,

annettu 11 päivänä toukokuuta 2016,

yhdenmukaistetuista kuluttajahintaindekseistä ja asuntohintaindekseistä sekä neuvoston asetuksen (EY) N:o 2494/95 kumoamisesta

(ETA:n kannalta merkityksellinen teksti)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan,

ottavat huomioon Euroopan komission ehdotuksen,

sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

ottavat huomioon Euroopan keskuspankin lausunnon (1),

noudattavat tavallista lainsäätämisjärjestystä (2),

sekä katsovat seuraavaa:

(1) Yhdenmukaistettu kuluttajahintaindeksi (YKHI) on suunniteltu mittaamaan inflaatiota yhdenmukaisella tavalla eri jäsenvaltioissa. Komissio ja Euroopan keskuspankki (EKP) käyttävät YKHI:ä arvioidessaan jäsenvaltioiden hintavakautta Euroopan unionin toiminnasta tehdyn sopimuksen (SEUT) 140 artiklan nojalla.

(2) Yhdenmukaistettuja indeksejä käytetään Euroopan parlamentin ja neuvoston asetuksella (EU) N:o 1176/2011 (3) käyttöön otetun makrotalouden epätasapainoa koskevan komission menettelyn yhteydessä.

(3) Korkealuokkaiset ja vertailukelpoiset hintatilastotiedot ovat olennaisen tärkeitä unionin yhteiskuntapolitiikasta vastaaville tahoille, tutkijoille ja kaikille Euroopan kansalaisille.

(4) Euroopan keskuspankkijärjestelmä (EKPJ) käyttää YKHI:ä indeksinä, jolla mitataan SEUT 127 artiklan 1 kohdan mukaista hintatason vakautta koskevaa EKPJ:n tavoitetta, jolla on erityinen merkitys SEUT 127 artiklan 2 kohdassa tarkoitetun unionin rahapolitiikan määrittelemisen ja toteuttamisen kannalta. EKP:a kuullaan kaikista ehdotuksista unionin säädöksiksi sen toimivaltaan kuuluvilla aloilla SEUT 127 artiklan 4 kohdan ja 282 artiklan 5 kohdan nojalla.

(5) Tämän asetuksen tavoitteena on vahvistaa yleiset puitteet yhdenmukaistettujen kuluttajahintaindeksien ja asuntohintaindeksien kehittämistä, tuottamista ja levittämistä varten unionin ja kansallisella tasolla. Sillä ei kuitenkaan suljeta pois mahdollisuutta laajentaa tulevaisuudessa puitteiden soveltamista tarvittaessa myös alueelliselle tasolle.

(6) Neuvoston asetuksessa (EY) N:o 2494/95 (4) vahvistettiin yhteiset puitteet yhdenmukaistettujen kuluttajahintaindeksien tuottamiseksi. Näitä oikeudellisia puitteita on tarpeen mukauttaa nykyisiin vaatimuksiin ja tekniikan kehitykseen, millä parannetaan edelleen yhdenmukaistettujen kuluttajahintaindeksien ja asuntohintaindeksin relevanssia ja vertailukelpoisuutta. Tällä asetuksella vahvistettujen uusien puitteiden pohjalta olisi aloitettava työskentely hintakehityksen lisäindikaattorivalikoiman parissa.

(7) Tässä asetuksessa otetaan huomioon sääntelyn parantamista koskeva komission ohjelma ja etenkin 8 päivänä lokakuuta 2010 annettu komission tiedonanto ”Järkevä sääntely Euroopan unionissa”. Tilastoalalla komissio on asettanut ensisijaiseksi tavoitteeksi tilastoalan sääntely-ympäristön yksinkertaistamisen ja parantamisen 10 päivänä elokuuta 2009 annetun komission tiedonannon ”EU:n tilastojen uusi tuotantotapa – visio tulevalle vuosikymmenelle” mukaisesti.

(8) YKHI ja yhdenmukaistettu kuluttajahintaindeksi kiintein veroin (YKHI-KiVe) olisi luokiteltava yksilöllisen kulutuksen käyttötarkoituksen mukaisen eurooppalaisen luokituksen (ECOICOP) mukaisesti. Tällaisella luokituksella olisi varmistettava, että kaikki yksilöllistä kulutusta koskevat eurooppalaiset tilastot ovat johdonmukaisia ja vertailukelpoisia. ECOICOPin olisi niin ikään oltava johdonmukainen YK:n COICOPin kanssa, joka on kansainvälinen standardi yksilöllisen kulutuksen käyttötarkoituksen mukaista luokittelua varten, ja näin ollen ECOICOPia olisi mukautettava yhdenmukaistamalla sitä YK:n COICOPiin tehtyihin muutoksiin.

(9) YKHI perustuu todettuihin hintoihin, joihin sisältyvät tuoteverot. Tästä syystä tuoteveroasteiden muutokset vaikuttavat inflaatioon. Jotta voidaan analysoida inflaatiota ja arvioida lähentymistä jäsenvaltioissa, on tarpeen kerätä tietoa myös veromuutosten vaikutuksesta inflaatioon. Sen vuoksi YKHI olisi laskettava myös kiinteän verokannan perusteella.

(10) Asuntoja ja erityisesti omistusasumista koskevien hintaindeksien laatimisella on tärkeä merkitys YKHI:n relevanssin ja vertailukelpoisuuden parantamisessa. Omistusasumisen hintaindeksin laatimista varten on tarpeen laatia myös asuntohintaindeksi. Asuntohintaindeksi on myös itsessään tärkeä indikaattori. Komission olisi valmisteltava 31 päivään joulukuuta 2018 mennessä kertomus, jossa käsitellään omistusasumisen hintaindeksin soveltuvuutta YKHI:iin sisällyttämistä varten. Komission olisi kertomuksen tulosten perusteella toimitettava tarvittaessa kohtuullisen ajan kuluessa ehdotus tämän asetuksen muuttamiseksi omistusasumisen hintaindeksin YKHI:iin sisällyttämisen osalta.

(11) Pikaennakon muodossa varhaisessa vaiheessa annettavat alustavat tiedot kuukausittaisesta YKHI:stä ovat keskeisiä euroalueen rahapolitiikan kannalta. Sen vuoksi jäsenvaltioiden, joiden rahayksikkö on euro, olisi toimitettava tällaisia pikaennakoita.

(12) YKHI on suunniteltu hintavakauden arvioimiseksi. Sitä ei ole tarkoitettu elinkustannusindeksiksi. YKHI:n lisäksi olisi aloitettava yhdenmukaistettua elinkustannusindeksiä koskeva tutkimus.

(13) Yhdenmukaistettujen indeksien viitejakso olisi ajantasaistettava määräajoin. Olisi vahvistettava säännöt, jotka koskevat yhteiseen indeksin viitejaksoon eri ajankohtina integroituja yhdenmukaistettuja indeksejä ja niiden alaindeksejä, jotta saatujen indeksien vertailukelpoisuus ja relevanssi voidaan varmistaa.

(14) Yhdenmukaistettujen kuluttajahintaindeksien ja asuntohintaindeksin asteittaisen yhdenmukaistamisen edistämiseksi olisi käynnistettävä pilottihankkeita, joissa arvioidaan parannettujen perustietojen käyttämisen ja uusien metodologisten lähtökohtien soveltamisen toteutuskelpoisuutta. Komission olisi toteutettava tarvittavat toimet ja löydettävä asianmukaiset kannustimet tällaisten pilottihankkeiden edistämiseksi, mukaan lukien rahallinen tuki.

(15) Komission (Eurostat) olisi todennettava jäsenvaltioiden yhdenmukaistettujen indeksien laskemisessa käyttämät lähteet ja menetelmät ja seurattava oikeudellisten puitteiden täytäntöönpanoa jäsenvaltioissa. Tätä varten komission (Eurostat) olisi pidettävä yllä säännöllistä vuoropuhelua jäsenvaltioiden tilastoviranomaisten kanssa.

(16) Taustatiedot ovat olennaisia arvioitaessa, ovatko jäsenvaltioiden tuottamat yksityiskohtaiset yhdenmukaistetut indeksit riittävän vertailukelpoisia. Lisäksi läpinäkyvät laatimismenetelmät ja -käytännöt jäsenvaltioissa auttavat kaikkia sidosryhmiä ymmärtämään yhdenmukaistettuja indeksejä ja parantamaan niiden laatua entisestään. Sen vuoksi olisi vahvistettava säännöt, jotka koskevat yhdenmukaistetun metatiedon toimittamista.

(17) Jäsenvaltioiden antamien tilastotietojen laadun varmistamiseksi komission olisi käytettävä kaikkia asianmukaisia Euroopan parlamentin ja neuvoston asetuksen (EY) N:o 223/2009 (5) 12 artiklassa säädettyjä oikeuksia ja toimivaltaa.

(18) Jotta voidaan varmistaa mukauttaminen YK:n COICOPiin tehtyihin muutoksiin, muuttaa täytäntöönpanosäädöksillä säänneltyjen kohtien luetteloa lisäämällä kohtia tilastollisten menetelmien teknisen kehityksen ottamiseksi huomioon ja pilottihankkeiden arvioinnin perusteella, ja muuttaa sellaisten ECOICOPin alaindeksien luetteloa, joita jäsenvaltioiden ei tarvitse tuottaa rahapelien sisällyttämiseksi YKHI:iin ja YKHI-KiVe:iin, komissiolle olisi siirrettävä valta antaa säädöksiä SEUT 290 artiklan mukaisesti. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla. Komission olisi delegoituja säädöksiä valmistellessaan ja laatiessaan varmistettava, että asianomaiset asiakirjat toimitetaan Euroopan parlamentille ja neuvostolle yhtäaikaisesti, hyvissä ajoin ja asianmukaisesti.

(19) Yhdenmukaistettujen indeksien täyden vertailukelpoisuuden takaamiseksi yhdenmukaisia edellytyksiä tarvitaan seuraavia varten: ECOICOPin soveltaminen YKHI:n ja YKHI-KiVe:n tarkoituksiin; jäsenvaltioiden, joiden rahayksikkö on euro, toimittaman YKHI:n pikaennakon luokitteleminen; omistusasumisen hintaindeksin ja asuntohintaindeksin luokitteleminen; yhdenmukaistettujen indeksien painotukset; vapaaehtoisiin pilottihankkeisiin perustuvat parannetut menetelmät; asianmukainen metodologia; yhdenmukaistettujen indeksien suhteuttamista koskevat yksityiskohtaiset säännöt; tiedon- ja metatiedonsiirtostandardit; yhdenmukaistettujen indeksien ja niiden alaindeksien tarkistaminen; ja tekniset laadunvarmistusvaatimukset, jotka liittyvät vuotuisten vakiomuotoisten laaturaporttien sisältöön, näiden selvitysten komissiolle (Eurostat) toimittamisen määräaika ja menetelmäselosteiden rakenne ja määräajat niiden toimittamiseksi komissiolle (Eurostat). Jotta voidaan varmistaa mainitut tämän asetuksen yhdenmukaisen täytäntöönpanon edellytykset, komissiolle olisi siirrettävä täytäntöönpanovaltaa. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011 (6) mukaisesti.

(20) Hyväksyessään tämän asetuksen mukaisia täytäntöönpanotoimenpiteitä ja delegoituja säädöksiä komission olisi tarvittaessa otettava huomioon kustannustehokkuus ja varmistettava, että näistä toimenpiteistä ja säädöksistä ei aiheudu huomattavaa lisärasitetta jäsenvaltioille tai vastaajille.

(21) Jäsenvaltiot eivät voi riittävällä tavalla saavuttaa tämän direktiivin tavoitetta eli yhteisten tilastostandardien laatimista yhdenmukaistettuja kuluttajahintaindeksiä ja asuntohintaindeksiä varten, vaan se voidaan saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tämän tavoitteen saavuttamiseksi tarpeen.

(22) Asetuksen (EY) N:o 223/2009 7 artiklan nojalla Euroopan tilastojärjestelmää käsittelevää komiteaa on pyydetty antamaan ammatillista ohjausta.

(23) Asetus (EY) N:o 2494/95 olisi näin ollen kumottava,

OVAT HYVÄKSYNEET TÄMÄN ASETUKSEN:

1 artikla

Kohde

Tässä asetuksessa vahvistetaan yleiset puitteet yhdenmukaistettujen kuluttajahintaindeksien (YKHI, YKHI-KiVe, omistusasumisen hintaindeksi) ja asuntohintaindeksin kehittämistä, tuottamista ja levittämistä varten unionin ja kansallisella tasolla.

2 artikla

Määritelmät

Tätä asetusta sovellettaessa:

1) ’tuotteilla’ tarkoitetaan tavaroita ja palveluja sellaisena kuin ne määritellään Euroopan parlamentin ja neuvoston asetuksen (EU) N:o 549/2013 (7), jäljempänä ’EKT 2010 -asetus’, liitteessä A olevassa 3.01 kohdassa;

2) ’kuluttajahinnoilla’ tarkoitetaan hankintahintoja, jotka kotitaloudet maksavat hankkiessaan yksittäisiä tuotteita rahataloustoimina;

3) ’asuntohinnoilla’ tarkoitetaan kotitalouksien ostamien asuntojen kauppahintoja;

4) ’hankintahinnoilla’ tarkoitetaan ostajien tuotteista maksamia todellisia hintoja, mukaan lukien kaikki tuoteverot miinus tuotetukipalkkiot, normaalihinnoista tai -maksuista myönnettyjen alennusten vähentämisen jälkeen, pois lukien korko- ja palvelumaksut, jotka liittyvät luottojärjestelyihin, ja pois lukien kaikki ylimääräiset maksut, jotka ovat aiheutuneet siitä, että maksua ei ole pystytty suorittamaan ostohetkellä määrätyn maksuajan kuluessa;

5) ’säännellyillä hinnoilla’ tarkoitetaan hintoja, jotka joko asetetaan suoraan tai joihin hallinto vaikuttaa merkittävästi;

6) ’yhdenmukaistetulla kuluttajahintaindeksillä’ tai ’YKHI:llä’ tarkoitetaan kunkin jäsenvaltion tuottamaa vertailukelpoista kuluttajahintaindeksiä;

7) ’yhdenmukaistetulla kuluttajahintaindeksillä kiintein veroin’ tai ’YKHI-KiVe:llä’ tarkoitetaan indeksiä, jolla mitataan kuluttajahintojen muutoksia ilman tuoteveromuutosten vaikutusta samalla ajanjaksolla;

8) ’verokannalla’ tarkoitetaan veroparametria, ja se voi olla tietty prosenttiosuus hinnasta tai fyysisestä yksiköstä peritty absoluuttinen veromäärä;

9) ’omistusasumisen hintaindeksillä’ tarkoitetaan indeksiä, jolla mitataan muutoksia kotitaloussektorin kannalta uusien asuntojen sekä sellaisten muiden tavaroiden kauppahinnoissa, joita kotitaloudet omistusasunnossa asumisen vuoksi hankkivat;

10) ’asuntohintaindeksillä’ tarkoitetaan indeksiä, jolla mitataan muutoksia kotitalouksien ostamien asuntojen kauppahinnoissa;

11) ’YKHI:ien tai YKHI-KiVe:ien alaindeksillä’ tarkoitetaan mitä tahansa liitteessä I vahvistetun yksilöllisen kulutuksen käyttötarkoituksen mukaisen eurooppalaisen luokituksen (ECOICOP) luokkaa koskevaa hintaindeksiä;

12) ’yhdenmukaistetuilla indekseillä’ tarkoitetaan YKHI:ä, YKHI-KiVe:ä, omistusasumisen hintaindeksiä ja asuntohintaindeksiä;

13) ’YKHI:n pikaennakolla’ tarkoitetaan jäsenvaltioiden, joiden rahayksikkö on euro, varhaisessa vaiheessa YKHI:stä antamaa arviota, joka voi perustua alustaviin tietoihin ja tarvittaessa asianmukaiseen mallinnukseen;

14) ’Laspeyres-tyypin indeksillä’ tarkoitetaan hintaindeksiä, jolla mitataan keskimääräisiä hinnanmuutoksia hintojen viitejaksosta vertailujaksoon käyttämällä kulutusosuuksia hintojen viitejaksoa edeltävältä jaksolta ja jonka yhteydessä kulutusosuudet mukautetaan vastaamaan hintojen viitejakson hintoja. ”Laspeyres-tyypin indeksi” määritellään seuraavasti: Tuotteen hinta on p, hintojen viitejakso on 0 ja vertailujakso on t. Painotettu w tarkoittaa hintojen viitejaksoa edeltävän jakson b kulutusosuuksia, jotka mukautetaan vastaamaan hintojen viitejakson 0 hintoja;

15) ’indeksin viitejaksolla’ tarkoitetaan jaksoa, jonka indeksiksi asetetaan 100 indeksipistettä;

16) ’hintojen viitejaksolla’ tarkoitetaan jaksoa, johon vertailujakson hintaa verrataan; kuukausittaisille indekseille hintojen viitejakso on edellisen vuoden joulukuu ja neljännesvuosittaisille indekseille hintojen viitejakso on edellisen vuoden neljäs neljännes;

17) ’perustiedoilla’ tarkoitetaan tietoja, jotka kattavat a) YKHI:n ja YKHI-KiVe:n osalta: i) sellaisten tuotteiden hankintahinnat, jotka on otettava huomioon alaindeksien laskemiseksi tämän asetuksen mukaisesti; ii) ominaisuudet, joiden perusteella tuotteen hinta määräytyy; iii) kannettuja veroja ja valmisteveroja koskevat tiedot; iv) tiedot siitä, onko hinta kokonaan tai osittain säännelty; v) painotukset, jotka kuvastavat kyseessä olevien tuotteiden kulutuksen tasoa tai rakennetta; b) omistusasumisen hintaindeksin osalta: i) kotitaloussektorin kannalta uusien asuntojen sekä sellaisten muiden tavaroiden kauppahinnat, joita kotitaloudet omistusasunnossa asumisen vuoksi hankkivat, jotka on otettava huomioon omistusasumisen hintaindeksin laskemiseksi tämän asetuksen mukaisesti; ii) ominaisuudet, joiden perusteella määräytyvät asuntojen sekä sellaisten muiden tavaroiden kauppahinnat, joita kotitaloudet omistusasunnossa asumisen vuoksi hankkivat, ja iii) painotukset, jotka kuvastavat asumismenoryhmien tasoa tai rakennetta; c) asuntohintaindeksin osalta: i) kotitalouksien ostamien asuntojen kauppahinnat, jotka on otettava huomioon asuntohintaindeksin laskemiseksi tämän asetuksen mukaisesti; ii) ominaisuudet, joiden perusteella asunnon hinta määräytyy, ja iii) painotukset, jotka kuvastavat asumismenoryhmien tasoa tai rakennetta;

18) ’kotitaloudella’ tarkoitetaan EKT 2010 -asetuksen liitteessä A olevan 2.119 kohdan a ja b alakohdassa tarkoitettua kotitaloutta, kansallisuudesta tai oleskeluoikeudesta riippumatta;

19) ’jäsenvaltion talousalueella’ tarkoitetaan EKT 2010 -asetuksen liitteessä A olevassa 2.05 kohdassa tarkoitettua talousaluetta, sillä poikkeuksella, että jäsenvaltion rajojen sisällä sijaitsevat erillisalueet kuuluvat siihen mutta muualla maailmassa sijaitsevat erillisalueet eivät kuulu;

20) ’kotitalouksien lopullisilla rahamääräisillä kulutusmenoilla’ tarkoitetaan sitä osaa lopullisista kulutusmenoista, joka aiheutui — kotitalouksille, — rahataloustoiminta, — jäsenvaltion talousalueella, — tuotteista, jotka käytetään suoraan yksilöllisten tarpeiden tyydyttämiseen, sellaisena kuin ne määritellään EKT 2010 -asetuksen liitteessä A olevassa 3.101 kohdassa, — toisella tai molemmilla vertailujaksoista;

21) ’tuotantomenetelmän merkittävällä muutoksella’ muutosta, jonka arvioidaan vaikuttavan tietyn yhdenmukaistetun indeksin tai sen osan vuotuiseen muutosasteeseen minä tahansa jaksona enemmän kuin a) 0,1 prosenttiyksikköä kaikki tuotteet käsittävän YKHI:n, YKHI-KiVe:n, omistusasumisen hintaindeksin ja asuntohintaindeksin osalta; b) 0,3 prosenttiyksikköä minkä tahansa ECOICOPin pääryhmän, 0,4 prosenttiyksikköä ryhmän, 0,5 prosenttiyksikköä luokan tai 0,6 prosenttiyksikköä alaluokan (5-numeroinen) osalta YKHI:n tai YKHI-KiVe:n ollessa kyseessä.

3 artikla

Yhdenmukaistettujen indeksien laatiminen

1. Jäsenvaltioiden on toimitettava komissiolle (Eurostat) 2 artiklan 12 alakohdassa määritellyt yhdenmukaistetut indeksit.

2. Yhdenmukaistetut indeksit ovat vuosittain ketjutettavia Laspeyres-tyyppisiä indeksejä.

3. YKHI:n ja YKHI-KiVe:n on perustuttava hinnanmuutoksiin ja tuotteiden painotuksiin, jotka sisältyvät kotitalouksien lopullisiin rahamääräisiin kulutusmenoihin.

4. YKHI ja YKHI-KiVe eivät kumpikaan kata kotitalouksien välisiä taloustoimia, lukuun ottamatta vuokralaisen suorittamaa vuokranmaksua yksityiselle vuokraisännälle, jolloin vuokraisäntä toimii kotitalouksien (vuokralaiset) hankkimien palvelujen tuottajana markkinoilla.

5. Omistusasumisen hintaindeksi on laadittava, kun se on mahdollista ja tiedot ovat saatavissa, kymmeneltä vuodelta ennen tämän asetuksen voimaantuloa.

6. ECOICOPin luokista on laadittava YKHI:n ja YKHI-KiVe:n alaindeksit. Komissio hyväksyy täytäntöönpanosäädöksiä, joissa täsmennetään yhdenmukaiset edellytykset ECOICOPin soveltamiseksi YKHI:n ja YKHI-KiVe:n tarkoituksiin. Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen.

7. Komissio valmistelee 31 päivään joulukuuta 2018 mennessä kertomuksen, jossa käsitellään omistusasumisen hintaindeksin soveltuvuutta YKHI:iin sisällyttämistä varten. Komissio toimittaa kertomuksen tulosten perusteella tarvittaessa kohtuullisen ajan kuluessa ehdotuksen tämän asetuksen muuttamiseksi omistusasumisen hintaindeksin YKHI:iin sisällyttämisen osalta. Jos kertomuksessa vahvistetaan, että metodologiaa on kehitettävä edelleen omistusasumisen hintaindeksin sisällyttämiseksi YKHI:iin, komissio jatkaa metodologian tarkastelua ja antaa tarvittaessa kertomuksen Euroopan parlamentille ja neuvostolle.

8. Komissio antaa täytäntöönpanosäädöksiä, joissa täsmennetään jäsenvaltioiden, joiden rahayksikkö on euro, antamien YKHI:n pikaennakoiden luokittelu. Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen.

9. Komissio antaa täytäntöönpanosäädöksiä, joissa täsmennetään omistusasumisen hintaindeksin ja asuntohintaindeksin luokittelut. Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen.

10. Jäsenvaltioiden on ajantasaistettava alaindeksien painotukset yhdenmukaistettuja indeksejä varten joka vuosi. Komissio antaa täytäntöönpanosäädöksiä, joissa täsmennetään yhdenmukaiset edellytykset yhdenmukaistettujen indeksien painotukselle. Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen.

4 artikla

Yhdenmukaistettujen indeksien vertailukelpoisuus

1. Jotta yhdenmukaistettuja indeksejä voidaan pitää vertailukelpoisina, jäsenvaltioiden väliset mahdolliset erot kaikilla tasoilla saavat kuvastaa ainoastaan hinnanmuutosten ja kulutuskäyttäytymisen eroja.

2. Yhdenmukaistettujen indeksien mahdolliset alaindeksit, jotka eivät ole tässä asetuksessa esitettyjen käsitteiden tai menetelmien mukaisia, katsotaan vertailukelpoisiksi, jos niiden tuloksena saadaan indeksi, jonka arvioidaan eroavan järjestelmällisesti

a) YKHI:ien ja YKHI-KiVe:ien tapauksessa enintään keskimäärin 0,1 prosenttiyksiköllä yhden vuoden aikana edellisen vuoden indeksistä, joka on laadittu tässä asetuksessa esitetyn metodologisen lähtökohdan mukaisesti;

b) omistusasumisen hintaindeksin ja asuntohintaindeksin tapauksessa enintään keskimäärin 1,0 prosenttiyksiköllä yhden vuoden aikana edellisen vuoden indeksistä, joka on laadittu tässä asetuksessa esitetyn metodologisen lähtökohdan mukaisesti.

Jos ensimmäisen alakohdan mukaisia laskelmia ei pystytä tekemään, jäsenvaltioiden on ilmoitettava yksityiskohtaisesti tässä asetuksessa esitetyistä käsitteistä ja menettelyistä poikkeavan metodologian käyttämisen seuraukset.

3. Siirretään komissiolle valta antaa delegoituja säädöksiä 10 artiklan mukaisesti liitteen I muuttamiseksi, jotta voidaan varmistaa yhdenmukaistettujen indeksien vertailukelpoisuus kansainvälisellä tasolla YK:n COICOPiin tehtyjen muutosten mukaisesti.

4. Jotta voidaan varmistaa yhdenmukaiset edellytykset tuotettaessa yhdenmukaistettuja indeksejä ja saavuttaa tämän asetuksen tavoitteet, komissio antaa täytäntöönpanosäädöksiä, joissa täsmennetään 8 artiklassa tarkoitetut vapaaehtoisiin pilottihankkeisiin perustuvat parannetut menetelmät, ja metodologia. Nämä täytäntöönpanosäädökset koskevat

i) otantaa ja edustavuutta;

ii) hintojen keräämistä ja käsittelyä;

iii) korvaamisia ja laadullista mukautusta;

iv) indeksien laatimista;

v) tarkistuksia;

vi) erityisindeksejä;

vii) tiettyjen alojen tuotteiden käsittelyä.

Komissio varmistaa, ettei näistä täytäntöönpanosäädöksistä aiheudu huomattavaa lisärasitetta jäsenvaltioille tai vastaajille.

Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen.

5. Yhdenmukaistettujen indeksien tuottamiseen käytettävien tilastollisten menetelmien teknisen kehityksen huomioon ottamiseksi 8 artiklan 4 kohdassa tarkoitettujen pilottihankkeiden pohjalta, komissiolle siirretään valta tarkistaa 10 artiklan mukaisesti hyväksyttävillä delegoiduilla säädöksillä tämän artiklan 4 kohdan ensimmäistä alakohtaa lisäämällä siinä vahvistettuun luetteloon kohtia, edellyttäen etteivät lisättävät kohdat ole päällekkäisiä olemassa olevien kohtien kanssa eivätkä muuta tässä asetuksessa säädettyjen yhdenmukaistettujen indeksien laajuutta tai luonnetta.

5 artikla

Perusvaatimukset

1. Perustietojen, joita jäsenvaltiot keräävät yhdenmukaistettujen indeksien ja niiden alaindeksien tuottamista varten, on oltava jäsenvaltiotasolla edustavia.

2. Nämä tiedot kerätään neuvoston asetuksessa (ETY) N:o 696/93 (8) tarkoitettujen tilastoyksiköiden keräämistä tiedoista tai muista vastaavista lähteistä edellyttäen, että tämän asetuksen 4 artiklassa tarkoitettuja yhdenmukaistettujen indeksien vertailukelpoisuusehtoja noudatetaan.

3. Tilastoyksiköiden, joilta saadaan kotitalouksien lopullisiin rahamääräisiin kulutusmenoihin sisältyviä tuotteita koskevat tiedot, on tehtävä yhteistyötä perustietojen keräämisessä ja toimittamisessa tarvittavissa määrin. Tilastoyksiköiden on annettava tarkkoja ja täydellisiä perustietoja yhdenmukaistettujen indeksien laatimisesta vastaaville kansallisille elimille.

4. Tilastoyksiköiden on toimitettava yhdenmukaistettujen indeksien laatimisesta vastaavien kansallisten elinten pyynnöstä tiedot taloustoimista, jos mahdollista sähköisessä muodossa kuten skanneriaineistona, ja tarvittavan yksityiskohtaisesti, jotta voidaan laatia yhdenmukaistetut indeksit ja arvioida niiden laatua ja vastaavuutta vertailukelpoisuutta koskeviin vaatimuksiin.

5. Yhteinen indeksin viitejakso yhdenmukaistettuja indeksejä varten on vuosi 2015. Tätä indeksin viitejaksoa käytetään kaikkien yhdenmukaistettujen indeksien ja niiden alaindeksien muodostamisessa koko aikasarjan osalta.

6. Yhdenmukaistetuille indekseille ja niiden alaindekseille valitaan uusi yhteinen indeksin viitejakso, joka hyväksytään tämän asetuksen mukaisesti, aina merkittävän yhdenmukaistettuja indeksejä koskevan metodologisen muutoksen yhteydessä tai joka kymmenes vuosi edellisen suhteuttamisen jälkeen vuodesta 2015 alkaen. Indeksien suhteuttaminen uuteen indeksin viitejaksoon aloitetaan

a) kuukausittaisten indeksien osalta indeksin viitejaksoa seuraavan vuoden tammikuun indeksistä;

b) neljännesvuosittaisten indeksien osalta indeksin viitejaksoa seuraavan vuoden ensimmäisen vuosineljänneksen indeksistä.

Komissio antaa täytäntöönpanosäädöksiä, joissa täsmennetään yksityiskohtaiset säännöt yhdenmukaistettujen indeksien suhteuttamisesta. Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen.

7. Jäsenvaltioiden ei tarvitse tuottaa eikä toimittaa

a) YKHI- eikä YKHI-KiVe-alaindeksejä, joiden painotus on vähemmän kuin yksi tuhannesosa kaikista menoista;

b) omistusasumisen hintaindeksien eikä asuntohintaindeksien alaindeksejä, joiden painotus on vähemmän kuin yksi sadasosa kaikista omistusasumismenoista ja asuntojen kokonaisostoista.

8. Jäsenvaltioiden ei tarvitse tuottaa seuraavia ECOICOP-alaindeksejä, joko koska ne eivät sisälly kotitalouksien lopullisiin rahamääräisiin kulutusmenoihin tai koska metodologinen yhdenmukaistus ei vielä ole riittävällä tasolla:

02.3 Huumausaineet 09.4.3 Rahapelit 12.2 Prostituutio 12.5.1 Henkivakuutukset 12.6.1 Välilliset rahoituspalvelut (FISIM).

Siirretään komissiolle valta antaa delegoituja säädöksiä 10 artiklan mukaisesti tässä kohdassa vahvistetun luettelon muuttamiseksi, jotta rahapelit sisällytetään YKHI:iin ja YKHI-KiVe:iin.

6 artikla

Toimittamistiheys

1. Jäsenvaltioiden on toimitettava komissiolle (Eurostat) YKHI:n ja YKHI-KiVe:n sekä niiden alaindeksit kuukausittain, mukaan lukien ne alaindeksit, jotka tuotetaan harvemmin.

2. Jäsenvaltioiden on toimitettava komissiolle (Eurostat) omistusasumisen hintaindeksit ja asuntohintaindeksit neljännesvuosittain. Ne voidaan toimittaa haluttaessa myös kuukausittain.

3. Jäsenvaltioiden ei edellytetä tuottavan alaindeksejä kuukausittain tai neljännesvuosittain, jos harvemmin tapahtuvalla tiedonkeruulla voidaan täyttää 4 artiklassa tarkoitetut vertailukelpoisuusvaatimukset. Jäsenvaltioiden on ilmoitettava komissiolle (Eurostat) ne ECOICOPin, omistusasumisen hintaindeksin ja asuntohintaindeksin luokat, joista ne aikovat kerätä tietoja harvemmin kuin kuukausittain ECOICOPin luokkien osalta tai neljännesvuosittain omistusasumisen hintaindeksin luokkien ja asuntohintaindeksin luokkien osalta.

4. Jäsenvaltioiden on toimitettava komissiolle (Eurostat) ajantasaistetut alaindeksien painotukset yhdenmukaistettuja indeksejä varten joka vuosi.

7 artikla

Määräajat, siirtostandardit ja tarkistukset

1. Jäsenvaltioiden on toimitettava komissiolle (Eurostat) yhdenmukaistetut indeksit ja kaikki alaindeksit viimeistään

a) 15 kalenteripäivän kuluessa helmi–joulukuun indeksien osalta ja 20 kalenteripäivän kuluessa tammikuun indeksien osalta sen kuukauden päättymisestä, jolle indeksit lasketaan, ja

b) 85 kalenteripäivän kuluessa sen vuosineljänneksen päättymisestä, jolle indeksit lasketaan.

2. Jäsenvaltioiden on toimitettava komissiolle (Eurostat) päivitetyt painotukset

a) kuukausittaisten indeksien osalta viimeistään 13 päivänä helmikuuta joka vuosi;

b) neljännesvuosittaisten indeksien osalta viimeistään 15 päivänä kesäkuuta joka vuosi.

3. Jäsenvaltioiden, joiden rahayksikkö on euro, on toimitettava komissiolle (Eurostat) YKHI:n pikaennakko viimeistään sen kuukauden viimeisenä kalenteripäivänä, johon pikaennakko viittaa.

4. Jäsenvaltioiden on toimitettava komissiolle (Eurostat) tässä asetuksessa vaaditut tiedot ja metatiedot tiedon- ja metatiedonsiirtostandardien mukaisesti.

5. Jo julkaistuja yhdenmukaistettuja indeksejä ja niiden alaindeksejä voidaan tarkistaa.

6. Komissio antaa täytäntöönpanosäädöksiä, joissa täsmennetään 4 kohdassa tarkoitetut tiedon- ja metatiedonsiirtostandardit ja 5 kohdassa tarkoitetut yhdenmukaistettujen indeksien ja niiden alaindeksien tarkistamista koskevat yhdenmukaiset edellytykset. Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen.

8 artikla

Pilottihankkeet

1. Kun yhdenmukaistettujen indeksien laatiminen edellyttää parempia perustietoja tai kun 4 artiklan 4 kohdassa tarkoitettujen menetelmien perusteella katsotaan, että yhdenmukaistettujen indeksien vertailukelpoisuutta on parannettava, komissio (Eurostat) voi käynnistää pilottihankkeita, joihin osallistuminen on jäsenvaltioille vapaaehtoista.

2. Tällaisia pilottihankkeita rahoitetaan tarvittaessa myös unionin yleisestä talousarviosta.

3. Pilottihankkeissa arvioidaan parempien perustietojen saamisen tai uusien metodologisten lähtökohtien käyttöön ottamisen toteutuskelpoisuutta.

4. Komissio (Eurostat) arvioi pilottihankkeiden tulokset tiiviissä yhteistyössä jäsenvaltioiden ja yhdenmukaistettujen indeksien pääkäyttäjien kanssa ja ottaa huomioon edut, joita paremmista perushintatiedoista tai uusista metodologisista lähtökohdista koituu suhteessa yhdenmukaistettujen indeksien tuottamisesta aiheutuneisiin lisäkustannuksiin.

5. Komissio toimittaa 31 päivään joulukuuta 2020 mennessä ja sen jälkeen viiden vuoden välein Euroopan parlamentille ja neuvostolle kertomuksen, jossa se tarvittaessa arvioi pilottihankkeiden tärkeimpiä tuloksia.

9 artikla

Laadunvarmistus

1. Jäsenvaltioiden on varmistettava toimitettujen yhdenmukaistettujen indeksien laatu. Tässä asetuksessa sovelletaan asetuksen (EY) N:o 223/2009 12 artiklan 1 kohdassa vahvistettuja vakiomuotoisia laatukriteerejä.

2. Jäsenvaltioiden on toimitettava komissiolle (Eurostat) seuraavat:

a) vuotuiset vakiomuotoiset laaturaportit, jotka kattavat asetuksen (EY) N:o 223/2009 12 artiklan 1 kohdassa vahvistetut laatukriteerit;

b) vuosittain ajantasaistetut menetelmäselosteet, joissa kuvataan käytetyt tietolähteet, määritelmät ja menetelmät;

c) komission (Eurostat) pyynnöstä muita asiaan liittyviä tietoja, jotka ovat riittävän yksityiskohtaisia sen arvioimiseksi, täyttyvätkö yhdenmukaistettuja indeksejä koskevat vertailukelpoisuus- ja laatuvaatimukset.

3. Mikäli jäsenvaltio aikoo muuttaa yhdenmukaistettujen indeksien tai niiden osan tuotantomenetelmiä huomattavasti, sen on ilmoitettava asiasta komissiolle (Eurostat) viimeistään kolme kuukautta ennen tällaisen muutoksen voimaantuloa. Jäsenvaltion on toimitettava komissiolle (Eurostat) määrällinen arvio muutoksen vaikutuksista.

4. Komissio antaa täytäntöönpanosäädöksiä, joissa täsmennetään tekniset laadunvarmistusvaatimukset, jotka liittyvät vuotuisten vakiomuotoisten laaturaporttien sisältöön, näiden selvitysten komissiolle (Eurostat) toimittamisen määräaika ja menetelmäselosteiden rakenne ja niiden komissiolle (Eurostat) toimittamisen määräaika. Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen.

10 artikla

Siirretyn säädösvallan käyttäminen

1. Siirretään komissiolle valtaa antaa delegoituja säädöksiä tässä artiklassa säädetyin edellytyksin.

2. Käyttäessään 4 artiklan 3 ja 5 kohdassa sekä 5 artiklan 8 kohdassa siirrettyä valtaa komissio varmistaa, ettei delegoiduista säädöksistä aiheudu huomattavaa lisärasitetta jäsenvaltioille tai vastaajille.

Lisäksi komissio perustelee asianmukaisesti delegoiduissa säädöksissä säädetyt toimet ja tarkastelee tarvittaessa kustannustehokkuutta, mukaan lukien vastaajille aiheutuvaa rasitetta ja tuotantokustannuksia asetuksen (EY) N:o 223/2009 14 artiklan 3 kohdan mukaisesti.

Komissio noudattaa tavanomaista käytäntöään ja toteuttaa ennen kyseisten delegoitujen säädösten antamista asiantuntijoiden, myös jäsenvaltioiden asiantuntijoiden, kuulemiset.

3. Siirretään komissiolle 13 päivästä kesäkuuta 2016 viiden vuoden ajaksi 4 artiklan 3 kohdassa, 4 artiklan 5 kohdassa ja 5 artiklan 8 kohdassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.

4. Euroopan parlamentti tai neuvosto voi milloin tahansa peruuttaa 4 artiklan 3 kohdassa, 4 artiklan 5 kohdassa ja 5 artiklan 8 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä, tai jonakin myöhempänä, päätöksessä mainittuna päivänä. Päätös ei vaikuta jo voimassa olevien delegoitujen säädösten pätevyyteen.

5. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.

6. Edellä olevien 4 artiklan 3 kohdan, 4 artiklan 5 kohdan ja 5 artiklan 8 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kolmen kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kolmella kuukaudella.

11 artikla

Komiteamenettely

1. Komissiota avustaa asetuksella (EY) N:o 223/2009 perustettu Euroopan tilastojärjestelmää käsittelevä komitea. Tämä komitea on asetuksessa (EU) N:o 182/2011 tarkoitettu komitea.

2. Kun viitataan tähän kohtaan, sovelletaan asetuksen (EU) N:o 182/2011 5 artiklaa.

12 artikla

Kumoaminen

1. Jäsenvaltioiden on jatkettava yhdenmukaistettujen indeksien toimittamista asetuksen (EY) N:o 2494/95 mukaisesti, kunnes toimitetaan vuotta 2016 koskevat tiedot, sanotun kuitenkaan rajoittamatta 2 kohdan soveltamista.

2. Kumotaan asetus (EY) N:o 2494/95 1 päivästä tammikuuta 2017.

Viittauksia kumottuun asetukseen pidetään viittauksina tähän asetukseen liitteessä II olevan vastaavuustaulukon mukaisesti.

3. Kun komissio antaa 3 artiklan 6, 9 ja 10 kohdassa, 4 artiklan 4 kohdassa, 5 artiklan 6 kohdassa ja 7 artiklan 6 kohdassa tarkoitetut täytäntöönpanosäädökset, sen on siinä määrin, kuin se on tämän asetuksen puitteissa mahdollista, sisällytettävä niihin asetuksen (EY) N:o 2494/95 perusteella annettujen komission asetusten (EY) N:o 1749/96 (9) ja (EY) N:o 2214/96 (10), neuvoston asetuksen (EY) N:o 1687/98 (11), komission asetusten (EY) N:o 2646/98 (12) ja (EY) N:o 1617/1999 (13), neuvoston asetuksen (EY) N:o 2166/1999 (14), komission asetusten (EY) N:o 2601/2000 (15), (EY) N:o 2602/2000 (16), (EY) N:o 1920/2001 (17), (EY) N:o 1921/2001 (18) ja (EY) N:o 1708/2005 (19), neuvoston asetuksen (EY) N:o 701/2006 (20), komission asetusten (EY) N:o 330/2009 (21), (EU) N:o 1114/2010 (22) ja (EU) N:o 93/2013 (23) asiaan kuuluvat säännökset ja vähennettävä täytäntöönpanosäädösten kokonaismäärää siinä määrin kuin on asianmukaista. Asetuksen (EY) N:o 2494/95 perusteella annetut asetukset pysyvät voimassa siirtymäkauden ajan. Tämä siirtymäkausi päättyy tämän asetuksen 3 artiklan 6, 9 ja 10 kohdassa, 4 artiklan 4 kohdassa, 5 artiklan 6 kohdassa ja 7 artiklan 6 kohdassa tarkoitettujen täytäntöönpanosäädösten soveltamispäivänä, joka on kaikille mainituille täytäntöönpanosäädöksille sama päivä.

13 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan ensimmäisen kerran tammikuuta 2017 koskeviin tietoihin.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Strasbourgissa 11 päivänä toukokuuta 2016. Euroopan parlamentin puolesta Puhemies M. SCHULZ Neuvoston puolesta Puheenjohtaja J. A. HENNIS-PLASSCHAERT

(1) EUVL C 175, 29.5.2015, s. 2.

(2) Euroopan parlamentin kanta, vahvistettu 8. maaliskuuta 2016 (ei vielä julkaistu virallisessa lehdessä), ja neuvoston päätös, tehty 21. huhtikuuta 2016.

(3) Euroopan parlamentin ja neuvoston asetus (EU) N:o 1176/2011, annettu 16 päivänä marraskuuta 2011, makrotalouden epätasapainon ennalta ehkäisemisestä ja korjaamisesta (EUVL L 306, 23.11.2011, s. 25).

(4) Neuvoston asetus (EY) N:o 2494/95, annettu 23 päivänä lokakuuta 1995, yhdenmukaistetuista kuluttajahintaindekseistä (EYVL L 257, 27.10.1995, s. 1).

(5) Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).

(6) Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).

(7) Euroopan parlamentin ja neuvoston asetus (EU) N:o 549/2013, annettu 21 päivänä toukokuuta 2013, Euroopan kansantalouden tilinpito- ja aluetilinpitojärjestelmästä Euroopan unionissa (EUVL L 174, 26.6.2013, s. 1).

(8) Neuvoston asetus (ETY) N:o 696/93, annettu 15 päivänä maaliskuuta 1993, tilastoyksiköistä yhteisön tuotantojärjestelmän havainnointia ja analyysia varten (EYVL L 76, 30.3.1993, s. 1).

(9) Komission asetus (EY) N:o 1749/96, annettu 9 päivänä syyskuuta 1996, yhdenmukaistetuista kuluttajahintaindekseistä annetun neuvoston asetuksen (EY) N:o 2494/95 toimeenpanon alkutoimenpiteistä (EYVL L 229, 10.9.1996, s. 3).

(10) Komission asetus (EY) N:o 2214/96, annettu 20 päivänä marraskuuta 1996, yhdenmukaistetuista kuluttajahintaindekseistä: YKHI:en alaindeksien ilmoittaminen ja levittäminen (EYVL L 296, 21.11.1996, s. 8).

(11) Neuvoston asetus (EY) N:o 1687/98, annettu 20 päivänä heinäkuuta 1998, komission asetuksen (EY) N:o 1749/96 muuttamisesta yhdenmukaistetun kuluttajahintaindeksin tavaroiden ja palvelujen kattavuuden osalta (EYVL L 214, 31.7.1998, s. 12).

(12) Komission asetus (EY) N:o 2646/98, annettu 9 päivänä joulukuuta 1998, neuvoston asetuksen (EY) N:o 2494/95 täytäntöönpanoa koskevista yksityiskohtaisista säännöistä yhdenmukaistetun kuluttajahintaindeksin tariffien käsittelyyn liittyvien vähimmäisstandardien osalta (EYVL L 335, 10.12.1998, s. 30).

(13) Komission asetus (EY) N:o 1617/1999, annettu 23 päivänä heinäkuuta 1999, neuvoston asetuksen (EY) N:o 2494/95 yksityiskohtaisista täytäntöönpanosäännöistä yhdenmukaistetussa kuluttajahintaindeksissä suoritettavan vakuutuksen käsittelyn vähimmäisvaatimusten osalta ja asetuksen (EY) N:o 2214/96 muuttamisesta (EYVL L 192, 24.7.1999, s. 9).

(14) Neuvoston asetus (EY) N:o 2166/1999, annettu 8 päivänä lokakuuta 1999, asetuksen (EY) N:o 2494/95 täytäntöönpanoa koskevista yksityiskohtaisista säännöistä terveyden, koulutuksen ja sosiaalisen suojelun alaan kuuluvien tuotteiden yhdenmukaistetussa kuluttajahintaindeksissä suoritettavan käsittelyn vähimmäisvaatimusten osalta (EYVL L 266, 14.10.1999, s. 1).

(15) Komission asetus (EY) N:o 2601/2000, annettu 17 päivänä marraskuuta 2000, neuvoston asetuksen (EY) N:o 2494/95 soveltamista koskevista yksityiskohtaisista säännöistä ostajan hintojen yhdenmukaistettuun kuluttajahintaindeksiin sisällyttämisen ajankohdan osalta (EYVL L 300, 29.11.2000, s. 14).

(16) Komission asetus (EY) N:o 2602/2000, annettu 17 päivänä marraskuuta 2000, neuvoston asetuksen (EY) N:o 2494/95 soveltamista koskevista yksityiskohtaisista säännöistä yhdenmukaistetussa kuluttajahintaindeksissä suoritettavan hinnanalennusten käsittelyn vähimmäisvaatimusten osalta (EYVL L 300, 29.11.2000, s. 16).

(17) Komission asetus (EY) N:o 1920/2001, annettu 28 päivänä syyskuuta 2001, neuvoston asetuksen (EY) N:o 2494/95 täytäntöönpanoa koskevista yksityiskohtaisista säännöistä prosentuaalisten palvelumaksujen käsittelyn vähimmäisvaatimusten osalta yhdenmukaistetussa kuluttajahintaindeksissä ja asetuksen (EY) N:o 2214/96 muuttamisesta (EYVL L 261, 29.9.2001, s. 46).

(18) Komission asetus (EY) N:o 1921/2001, annettu 28 päivänä syyskuuta 2001, neuvoston asetuksen (EY) N:o 2494/95 täytäntöönpanoa koskevista yksityiskohtaisista säännöistä yhdenmukaistettujen kuluttajahintaindeksien tarkistusta koskevien vähimmäisvaatimusten osalta ja asetuksen (EY) N:o 2602/2000 muuttamisesta (EYVL L 261, 29.9.2001, s. 49).

(19) Komission asetus (EY) N:o 1708/2005, annettu 19 päivänä lokakuuta 2005, yksityiskohtaisten sääntöjen vahvistamisesta neuvoston asetuksen (EY) N:o 2494/95 täytäntöönpanemiseksi yhdenmukaistetun kuluttajahintaindeksin yhteisen indeksin viitejakson osalta ja asetuksen (EY) N:o 2214/96 muuttamisesta (EUVL L 274, 20.10.2005, s. 9).

(20) Neuvoston asetus (EY) N:o 701/2006, annettu 25 päivänä huhtikuuta 2006, asetuksen (EY) N:o 2494/95 soveltamista koskevista yksityiskohtaisista säännöistä yhdenmukaistettujen kuluttajahintaindeksien hintatietojen keruun ajallisen kattavuuden osalta (EUVL L 122, 9.5.2006, s. 3).

(21) Komission asetus (EY) N:o 330/2009, annettu 22 päivänä huhtikuuta 2009, neuvoston asetuksen (EY) N:o 2494/95 soveltamista koskevista yksityiskohtaisista säännöistä kausituotteiden käsittelyä yhdenmukaistetuissa kuluttajahintaindekseissä koskevien vähimmäisvaatimusten osalta (EUVL L 103, 23.4.2009, s. 6).

(22) Komission asetus (EU) N:o 1114/2010, annettu 1 päivänä joulukuuta 2010, neuvoston asetuksen (EY) N:o 2494/95 soveltamista koskevista yksityiskohtaisista säännöistä yhdenmukaistettujen kuluttajahintaindeksien (YKHI) painotusten laadun vähimmäisvaatimusten osalta ja komission asetuksen (EY) N:o 2454/97 kumoamisesta (EUVL L 316, 2.12.2010, s. 4).

(23) Komission asetus (EU) N:o 93/2013, annettu 1 päivänä helmikuuta 2013, yhdenmukaistetuista kuluttajahintaindekseistä annetun neuvoston asetuksen (EY) N:o 2494/95 soveltamista koskevista yksityiskohtaisista säännöistä omistusasumisen hintaindeksien laatimisen osalta (EUVL L 33, 2.2.2013, s. 14).

LIITE I EUROOPPALAINEN YKSILÖLLISEN KULUTUKSEN KÄYTTÖTARKOITUKSEN MUKAINEN LUOKITUS (ECOICOP) 01 ELINTARVIKKEET JA ALKOHOLITTOMAT JUOMAT 01.1 Elintarvikkeet 01.1.1 Viljatuotteet ja leipä 01.1.1.1 Riisi 01.1.1.2 Jauhot ja muut viljat 01.1.1.3 Leipä 01.1.1.4 Muut leipomotuotteet 01.1.1.5 Pizzat ja suolaiset piirakat 01.1.1.6 Pastatuotteet ja kuskus 01.1.1.7 Aamiaisviljatuotteet 01.1.1.8 Muut viljatuotteet 01.1.2 Liha 01.1.2.1 Naudan- ja vasikanliha 01.1.2.2 Sianliha 01.1.2.3 Lampaan- ja vuohenliha 01.1.2.4 Siipikarjan liha 01.1.2.5 Muu liha 01.1.2.6 Syötävät sisäelimet 01.1.2.7 Kuivattu, suolattu tai savustettu liha 01.1.2.8 Muut lihavalmisteet 01.1.3 Kala ja äyriäiset 01.1.3.1 Tuore tai jäähdytetty kala 01.1.3.2 Pakastettu kala 01.1.3.3 Tuoreet tai jäähdytetyt äyriäiset 01.1.3.4 Pakastetut äyriäiset 01.1.3.5 Kuivattu, savustettu tai suolattu kala ja äyriäiset 01.1.3.6 Muut säilötyt tai käsitellyt kala- ja äyriäisvalmisteet 01.1.4 Maitotuotteet, juusto ja kananmunat 01.1.4.1 Tuore täysmaito 01.1.4.2 Tuore vähärasvainen maito 01.1.4.3 Säilötty maito 01.1.4.4 Jogurtti 01.1.4.5 Juusto ja juustoaine 01.1.4.6 Muut maitotuotteet 01.1.4.7 Munat 01.1.5 Öljyt ja rasvat 01.1.5.1 Voi 01.1.5.2 Margariini ja muut kasvisrasvat 01.1.5.3 Oliiviöljy 01.1.5.4 Muut ruokaöljyt 01.1.5.5 Muut syötävät eläinrasvat 01.1.6 Hedelmät ja marjat 01.1.6.1 Tuoreet tai jäähdytetyt hedelmät ja marjat 01.1.6.2 Pakastetut hedelmät ja marjat 01.1.6.3 Kuivatut hedelmät, marjat ja pähkinät 01.1.6.4 Säilötyt hedelmät ja marjat ja hedelmä- ja marjapohjaiset tuotteet 01.1.7 Vihannekset 01.1.7.1 Tuoreet tai jäähdytetyt vihannekset, muut kuin perunat ja muut mukulakasvit 01.1.7.2 Pakastetut vihannekset, muut kuin perunat ja muut mukulakasvit 01.1.7.3 Kuivatut vihannekset, muut säilötyt tai käsitellyt vihannekset 01.1.7.4 Perunat 01.1.7.5 Perunalastut ja -snacksit 01.1.7.6 Muut mukulakasvit ja mukulakasvivalmisteet 01.1.8 Sokeri, hillot, hunaja, suklaa ja makeiset 01.1.8.1 Sokeri 01.1.8.2 Hillot, marmeladit ja hunaja 01.1.8.3 Suklaa 01.1.8.4 Makeistuotteet 01.1.8.5 Mehujäät ja jäätelöt 01.1.8.6 Keinotekoiset makeutusaineet 01.1.9 Ruokavalmisteet, muualle luokittelemattomat 01.1.9.1 Kastikkeet ja mausteet 01.1.9.2 Suola, mausteet ja mausteyrtit 01.1.9.3 Vauvanruoat 01.1.9.4 Valmisruoat 01.1.9.9 Muut ruokavalmisteet, muualle luokittelemattomat 01.2 Alkoholittomat juomat 01.2.1 Kahvi, tee ja kaakao 01.2.1.1 Kahvi 01.2.1.2 Tee 01.2.1.3 Kaakao ja kaakaojauhe 01.2.2 Kivennäisvedet, virvoitusjuomat, hedelmä- ja vihannesmehut 01.2.2.1 Kivennäis- tai lähdevedet 01.2.2.2 Virvoitusjuomat 01.2.2.3 Hedelmä-, marja- ja vihannesmehut 02 ALKOHOLIJUOMAT, TUPAKKA JA NARKOOTTISET AINEET 02.1 Alkoholijuomat 02.1.1 Väkevät alkoholijuomat 02.1.1.1 Väkevät alkoholijuomat ja liköörit 02.1.1.2 Alkoholipitoiset virvoitusjuomat 02.1.2 Viini 02.1.2.1 Rypäleviinit 02.1.2.2 Hedelmä- ja marjaviinit 02.1.2.3 Väkevät viinit 02.1.2.4 Viinipohjaiset juomat 02.1.3 Olut 02.1.3.1 Lager-oluet 02.1.3.2 Muut alkoholia sisältävät oluet 02.1.3.3 Vähäalkoholiset ja alkoholittomat oluet 02.1.3.4 Olutpohjaiset juomat 02.2 Tupakka 02.2.0 Tupakka 02.2.0.1 Savukkeet 02.2.0.2 Sikarit 02.2.0.3 Muut tupakkatuotteet 02.3 Huumausaineet 02.3.0 Huumausaineet 02.3.0.0 Huumausaineet 03 VAATETUS JA JALKINEET 03.1 Vaatetus 03.1.1 Kankaat 03.1.1.0 Kankaat 03.1.2 Vaatteet 03.1.2.1 Miesten vaatteet 03.1.2.2 Naisten vaatteet 03.1.2.3 Vauvojen (0–2-vuotiaat) ja lasten (3–13-vuotiaat) vaatteet 03.1.3 Muut asusteet ja vaatetustarvikkeet 03.1.3.1 Muut asusteet 03.1.3.2 Vaatetustarvikkeet 03.1.4 Vaatteiden pesu, korjaus ja vuokraus 03.1.4.1 Vaatteiden pesu 03.1.4.2 Vaatteiden korjaus ja vuokraus 03.2 Jalkineet 03.2.1 Kengät ja muut jalkineet 03.2.1.1 Miesten jalkineet 03.2.1.2 Naisten jalkineet 03.2.1.3 Vauvojen ja lasten jalkineet 03.2.2 Jalkineiden korjaus ja vuokraus 03.2.2.0 Jalkineiden korjaus ja vuokraus 04 ASUMINEN, VESI, SÄHKÖ, KAASU JA MUUT POLTTOANEET 04.1 Todelliset asumisvuokrat 04.1.1 Vuokralaisten maksamat todelliset asumisvuokrat 04.1.1.0 Vuokralaisten maksamat todelliset asumisvuokrat 04.1.2 Muut todelliset asumisvuokrat 04.1.2.1 Vuokralaisten toissijaisista asunnoista maksamat todelliset asumisvuokrat 04.1.2.2 Vuokralaisten maksamat autotallivuokrat ja muut vuokrat 04.2 Laskennalliset asumisvuokrat 04.2.1 Omistusasujien laskennalliset vuokrat 04.2.1.0 Omistusasujien laskennalliset vuokrat 04.2.2 Muut laskennalliset vuokrat 04.2.2.0 Muut laskennalliset vuokrat 04.3 Asunnon huolto ja korjaus 04.3.1 Asunnon huoltoon ja korjaukseen liittyvät materiaalit 04.3.1.0 Asunnon huoltoon ja korjaukseen liittyvät materiaalit 04.3.2 Asunnon huoltoon ja korjaukseen liittyvät palvelut 04.3.2.1 Putkimiehen palvelut 04.3.2.2 Sähkömiehen palvelut 04.3.2.3 Lämmityslaitteiden huoltopalvelut 04.3.2.4 Maalarin palvelut 04.3.2.5 Puusepän palvelut 04.3.2.9 Muut asunnon huoltoon ja korjaukseen liittyvät palvelut 04.4 Vesi ja sekalaiset asumiseen liittyvät palvelut 04.4.1 Vesi 04.4.1.0 Vesi 04.4.2 Jätteiden keruu 04.4.2.0 Jätteiden keruu 04.4.3 Jätevesi 04.4.3.0 Jätevesi 04.4.4 Muut asumiseen liittyvät palvelut, muualle luokittelemattomat 04.4.4.1 Moniasuntoisten talojen kunnossapitomaksut 04.4.4.2 Turvallisuuspalvelut 04.4.4.9 Muut asuntoon liittyvät palvelut 04.5 Sähkö, kaasu ja muut polttoaineet 04.5.1 Sähkö 04.5.1.0 Sähkö 04.5.2 Kaasu 04.5.2.1 Maakaasu ja kaupunkikaasu 04.5.2.2 Nestemäiset hiilivedyt (butaani, propaani yms.) 04.5.3 Nestemäiset polttoaineet 04.5.3.0 Nestemäiset polttoaineet 04.5.4 Kiinteät polttoaineet 04.5.4.1 Hiili 04.5.4.9 Muut kiinteät polttoaineet 04.5.5 Lämpöenergia 04.5.5.0 Lämpöenergia 05 KALUSTEET, KOTITALOUSKONEET JA YLEINEN KODINHOITO 05.1 Huonekalut ja kalusteet, matot ja muut lattianpäällysteet 05.1.1 Huonekalut ja kalusteet 05.1.1.1 Kodin kalusteet 05.1.1.2 Puutarhakalusteet 05.1.1.3 Valaisimet 05.1.1.9 Muut huonekalut ja kalusteet 05.1.2 Matot ja muut lattianpäällysteet 05.1.2.1 Matot 05.1.2.2 Muut lattianpäällysteet 05.1.2.3 Kokolattiamattojen ja lattianpäällysteiden asennuspalvelut 05.1.3 Huonekalujen, kalusteiden ja lattianpäällysteiden korjaus 05.1.3.0 Huonekalujen, kalusteiden ja lattianpäällysteiden korjaus 05.2 Kodintekstiilit 05.2.0 Kodintekstiilit 05.2.0.1 Sisustuskankaat ja verhot 05.2.0.2 Vuodevaatteet 05.2.0.3 Pöytäliinat ja pyyhkeet 05.2.0.4 Kodintekstiilien korjaus 05.2.0.9 Muut kodintekstiilit 05.3 Kodinkoneet 05.3.1 Sähkökäyttöiset ja muut kuin sähkökäyttöiset suuret kodinkoneet 05.3.1.1 Jääkaapit, pakastimet ja jääkaappipakastimet 05.3.1.2 Pesukoneet, kuivausrummut ja astianpesukoneet 05.3.1.3 Liedet 05.3.1.4 Lämmittimet, ilmastointilaitteet 05.3.1.5 Puhdistuslaitteet 05.3.1.9 Muut suuret kodinkoneet 05.3.2 Kodin sähkökäyttöiset pienkoneet 05.3.2.1 Keittiön yleiskoneet 05.3.2.2 Kahvinkeittimet, teenkeittimet ja muut vastaavat laitteet 05.3.2.3 Silitysraudat 05.3.2.4 Leivänpaahtimet ja grillit 05.3.2.9 Muut pienet sähkökäyttöiset kodinkoneet 05.3.3 Kodinkoneiden korjaus 05.3.3.0 Kodinkoneiden korjaus 05.4 Lasitavarat, astiat ja kotitaloustarvikkeet 05.4.0 Lasitavarat, astiat ja kotitaloustarvikkeet 05.4.0.1 Lasi-, kristalli-, keramiikka- ja posliinitavarat 05.4.0.2 Ruokailuvälineet 05.4.0.3 Muut kuin sähkökäyttöiset keittiötarvikkeet 05.4.0.4 Lasitavaroiden, astioiden ja taloustavaroiden korjaus 05.5 Kodin ja puutarhan työkalut ja laitteet 05.5.1 Suuret työkalut ja laitteet 05.5.1.1 Moottorikäyttöiset suuret työkalut ja laitteet 05.5.1.2 Suurten työkalujen ja laitteiden korjaus, leasing ja vuokraus 05.5.2 Pienet työkalut ja erilaiset lisävarusteet 05.5.2.1 Muut kuin moottorikäyttöiset pienet työkalut 05.5.2.2 Sekalaiset pienten työkalujen lisävarusteet 05.5.2.3 Muiden kuin moottorikäyttöisten pienten työkalujen ja erilaisten lisävarusteiden korjaus 05.6 Taloudenhoitoon liittyvät tavarat ja palvelut 05.6.1 Kodin kulutustavarat 05.6.1.1 Siivous- ja puhdistustuotteet 05.6.1.2 Muut pienet kodin kulutustavarat 05.6.2 Kodin- ja taloudenhoitopalvelut 05.6.2.1 Palkattujen henkilöiden kodinhoitopalvelut 05.6.2.2 Siivouspalvelut 05.6.2.3 Huonekalujen ja kalusteiden vuokraus 05.6.2.9 Muut kotitalouspalvelut 06 TERVEYS 06.1 Lääkevalmisteet, hoitolaitteet ja -tarvikkeet 06.1.1 Farmaseuttiset tuotteet 06.1.1.0 Farmaseuttiset tuotteet 06.1.2 Muut lääkevalmisteet 06.1.2.1 Raskaustestit ja mekaaniset ehkäisyvälineet 06.1.2.9 Muut lääkevalmisteet, muualle luokittelemattomat 06.1.3 Hoitolaitteet ja -välineet 06.1.3.1 Silmälasit ja piilolinssit 06.1.3.2 Kuulolaitteet 06.1.3.3 Hoitolaitteiden ja -tarvikkeiden korjaus 06.1.3.9 Muut hoitolaitteet ja -välineet 06.2 Avohoitopalvelut 06.2.1 Sairaanhoitopalvelut 06.2.1.1 Yleislääkärien vastaanotto 06.2.1.2 Erikoislääkärien vastaanotto 06.2.2 Hammashoito 06.2.2.0 Hammashoito 06.2.3 Avustavat hoitopalvelut 06.2.3.1 Lääketieteellisten laboratorioiden ja röntgenkuvauskeskusten palvelut 06.2.3.2 Lämpökylvyt, kuntoutus, sairaankuljetuspalvelut ja hoitolaitteiden vuokraus 06.2.3.9 Muut avustavan hoitohenkilöstön palvelut 06.3 Sairaalapalvelut 06.3.0 Sairaalapalvelut 06.3.0.0 Sairaalapalvelut 07 LIIKENNE 07.1 Ajoneuvojen hankinta 07.1.1 Autot 07.1.1.1 Uudet autot 07.1.1.2 Käytetyt autot 07.1.2 Moottoripyörät 07.1.2.0 Moottoripyörät 07.1.3 Polkupyörät 07.1.3.0 Polkupyörät 07.1.4 Eläinvetoiset ajoneuvot 07.1.4.0 Eläinvetoiset ajoneuvot 07.2 Yksityisajoneuvojen käyttö 07.2.1 Yksityisajoneuvojen varaosat ja lisävarusteet 07.2.1.1 Renkaat 07.2.1.2 Yksityisajoneuvojen varaosat 07.2.1.3 Yksityisajoneuvojen lisävarusteet 07.2.2 Yksityisajoneuvojen polttoaineet ja voiteluöljyt 07.2.2.1 Diesel 07.2.2.2 Bensiini 07.2.2.3 Muut yksityisajoneuvojen polttoaineet 07.2.2.4 Voiteluaineet 07.2.3 Yksityisajoneuvojen huolto ja korjaus 07.2.3.0 Yksityisajoneuvojen huolto ja korjaus 07.2.4 Muut yksityisajoneuvoihin liittyvät palvelut 07.2.4.1 Autotallin, pysäköintipaikan ja yksityisajoneuvojen vuokraus 07.2.4.2 Käyttömaksut ja pysäköintimaksut 07.2.4.3 Ajo-opetus, ajokokeet ja ajokortit sekä auton katsastus 07.3 Liikennepalvelut 07.3.1 Matkustajien kuljetus rautatieliikenteessä 07.3.1.1 Matkustajien kuljetus junalla 07.3.1.2 Matkustajien kuljetus maanalaisella ja raitiovaunulla 07.3.2 Matkustajien kuljetus tieliikenteessä 07.3.2.1 Matkustajien kuljetus linja-autolla 07.3.2.2 Matkustajien kuljetus taksilla ja kuljettajalla varustetulla vuokra-autolla 07.3.3 Matkustajien kuljetus lentoliikenteessä 07.3.3.1 Kotimaan lennot 07.3.3.2 Ulkomaan lennot 07.3.4 Matkustajien kuljetus meri- ja sisävesiliikenteessä 07.3.4.1 Matkustajien kuljetus meriliikenteessä 07.3.4.2 Matkustajien kuljetus sisävesiliikenteessä 07.3.5 Yhdistetty matkustajaliikenne 07.3.5.0 Yhdistetty matkustajaliikenne 07.3.6 Muut kuljetuspalvelut 07.3.6.1 Köysiradat ja tuolihissit 07.3.6.2 Muutto- ja varastointipalvelut 07.3.6.9 Muut kuljetuspalvelut, muualle luokittelemattomat 08 VIESTINTÄ 08.1 Postipalvelut 08.1.0 Postipalvelut 08.1.0.1 Kirjeiden käsittelypalvelut 08.1.0.9 Muut postipalvelut 08.2 Puhelin- ja faksilaitteet 08.2.0 Puhelin- ja faksilaitteet 08.2.0.1 Lankapuhelinlaitteet 08.2.0.2 Matkapuhelinlaitteet 08.2.0.3 Muut puhelin- ja faksilaitteisiin liittyvät laitteet 08.2.0.4 Puhelin- ja faksilaitteiden korjaus 08.3 Puhelin- ja faksipalvelut 08.3.0 Puhelin- ja faksipalvelut 08.3.0.1 Kiinteän puhelinverkon palvelut 08.3.0.2 Langattoman puhelinverkon palvelut 08.3.0.3 Internetyhteyksien tarjontaan liittyvät palvelut 08.3.0.4 Yhdistetyt telepalvelut 08.3.0.5 Muut tiedonsiirtopalvelut 09 KULTTUURI JA VAPAA-AIKA 09.1 Audiovisuaaliset laitteet, valokuvauslaitteet ja tietojenkäsittelylaitteet 09.1.1 Äänen ja kuvan vastaanottoon, tallennukseen ja toistoon käytettävät laitteet 09.1.1.1 Äänen vastaanottoon, tallennukseen ja toistoon käytettävät laitteet 09.1.1.2 Äänen ja kuvan vastaanottoon, tallennukseen ja toistoon käytettävät laitteet 09.1.1.3 Kannettavat äänen- ja kuvantoistolaitteet 09.1.1.9 Muut äänen ja kuvan vastaanottoon, tallennukseen ja toistoon käytettävät laitteet 09.1.2 Valokuvaus- ja elokuvalaitteet ja optiset laitteet 09.1.2.1 Kamerat 09.1.2.2 Valokuvaus- ja elokuvalaitteiden lisävarusteet 09.1.2.3 Optiset laitteet 09.1.3 Tietojenkäsittelylaitteet 09.1.3.1 Tietokoneet 09.1.3.2 Tietojenkäsittelylaitteiden lisävarusteet 09.1.3.3 Ohjelmistot 09.1.3.4 Laskimet ja muut tietojenkäsittelylaitteet 09.1.4 Tallennusvälineet 09.1.4.1 Valmiiksi tallennetut tallennusvälineet 09.1.4.2 Tallentamattomat tallennusvälineet 09.1.4.9 Muut tallennusvälineet 09.1.5 Audiovisuaalisten laitteiden, valokuvauslaitteiden ja tietojenkäsittelylaitteiden korjaus 09.1.5.0 Audiovisuaalisten laitteiden, valokuvauslaitteiden ja tietojenkäsittelylaitteiden korjaus 09.2 Muut kulttuuriin ja vapaa-aikaan liittyvät suuret kestokulutustavarat 09.2.1 Suuret ulkokäyttöön tarkoitetut kestokulutustavarat 09.2.1.1 Asuntoautot, asuntovaunut ja perävaunut 09.2.1.2 Lentokoneet, kevytlentokoneet, purjelentokoneet, riippuliitimet ja kuumailmapallot 09.2.1.3 Veneet, perämoottorit ja veneiden varusteet 09.2.1.4 Hevoset, ponit ja niihin liittyvät lisävarusteet 09.2.1.5 Suuret peli- ja urheiluvälineet 09.2.2 Soittimet ja muut sisäkäyttöön tarkoitetut vapaa-ajan kestokulutustavarat 09.2.2.1 Soittimet 09.2.2.2 Suuret sisäkäyttöön tarkoitetut kestokulutustavarat 09.2.3 Kulttuuriin ja vapaa-aikaan liittyvien muiden kestokulutustavaroiden huolto ja korjaus 09.2.3.0 Kulttuuriin ja vapaa-aikaan liittyvien muiden kestokulutustavaroiden huolto ja korjaus 09.3 Muut vapaa-aikaan liittyvät tarvikkeet ja laitteet, puutarhanhoito ja lemmikkieläimet 09.3.1 Pelit, lelut ja harrastusvälineet 09.3.1.1 Pelit ja harrastusvälineet 09.3.1.2 Lelut ja juhliin liittyvät tavarat 09.3.2 Urheilu-, retkeily- ja ulkoiluvälineet 09.3.2.1 Urheiluvälineet 09.3.2.2 Retkeily- ja ulkoiluvälineet 09.3.2.3 Urheilu-, retkeily- ja ulkoiluvälineiden korjaus 09.3.3 Puutarhat, kasvit ja kukat 09.3.3.1 Puutarhatuotteet 09.3.3.2 Kasvit ja kukat 09.3.4 Lemmikkieläimet ja niihin liittyvät tuotteet 09.3.4.1 Lemmikkieläinten hankinta 09.3.4.2 Lemmikkieläintuotteet 09.3.5 Eläinlääkintäpalvelut ja muut lemmikkieläinpalvelut 09.3.5.0 Eläinlääkintäpalvelut ja muut lemmikkieläinpalvelut 09.4 Kulttuuri- ja vapaa-ajan palvelut 09.4.1 Vapaa-aikaan ja urheiluun liittyvät palvelut 09.4.1.1 Vapaa-aikaan ja urheiluun liittyvät palvelut – seuraaminen 09.4.1.2 Vapaa-aikaan ja urheiluun liittyvät palvelut – osallistuminen 09.4.2 Kulttuuripalvelut 09.4.2.1 Elokuvateatterit, teatterit, konsertit 09.4.2.2 Museot, kirjastot, eläintarhat 09.4.2.3 Televisio- ja radiolupamaksut, maksulliset lähetykset 09.4.2.4 Kulttuuriin liittyvien laitteiden ja varusteiden vuokraus 09.4.2.5 Valokuvauspalvelut 09.4.2.9 Muut kulttuuripalvelut 09.4.3 Rahapelit 09.4.3.0 Rahapelit 09.5 Sanomalehdet, kirjat ja paperitavarat 09.5.1 Kirjat 09.5.1.1 Kaunokirjalliset teokset 09.5.1.2 Oppikirjat 09.5.1.3 Muut kuin kaunokirjalliset teokset 09.5.1.4 Sidontapalvelut ja sähköisten kirjojen lataaminen 09.5.2 Sanomalehdet ja aikakauslehdet 09.5.2.1 Sanomalehdet 09.5.2.2 Aikakauslehdet 09.5.3 Sekalaiset painotuotteet 09.5.3.0 Sekalaiset painotuotteet 09.5.4 Paperitavarat ja piirustustarvikkeet 09.5.4.1 Paperitavarat 09.5.4.9 Muut paperitavarat ja piirustustarvikkeet 09.6 Valmismatkat 09.6.0 Valmismatkat 09.6.0.1 Kotimaan valmismatkat 09.6.0.2 Ulkomaan valmismatkat 10 KOULUTUS 10.1 Esiasteen ja alemman perusasteen koulutus 10.1.0 Esiasteen ja alemman perusasteen koulutus 10.1.0.1 Esiasteen koulutus (ISCED-97 taso 0) 10.1.0.2 Alemman perusasteen koulutus (ISCED-97 taso 1) 10.2 Ylemmän perusasteen ja keskiasteen koulutus 10.2.0 Ylemmän perusasteen ja keskiasteen koulutus 10.2.0.0 Ylemmän perusasteen ja keskiasteen koulutus 10.3 Keskiasteen jälkeinen koulutus, joka ei ole korkea-asteen koulutusta 10.3.0 Keskiasteen jälkeinen koulutus, joka ei ole korkea-asteen koulutusta 10.3.0.0 Keskiasteen jälkeinen koulutus, joka ei ole korkea-asteen koulutusta (ISCED-97 taso 4) 10.4 Korkea-asteen koulutus 10.4.0 Korkea-asteen koulutus 10.4.0.0 Korkea-asteen koulutus 10.5 Tasoltaan määrittelemätön koulutus 10.5.0 Tasoltaan määrittelemätön koulutus 10.5.0.0 Tasoltaan määrittelemätön koulutus 11 RAVINTOLAT JA HOTELLIT 11.1 Ateriapalvelut 11.1.1 Ravintolat, kahvilat ja muut vastaavat 11.1.1.1 Ravintolat, kahvilat ja tanssipaikat 11.1.1.2 Pikaruokapalvelut ja noutoruokapalvelut 11.1.2 Ruokalat 11.1.2.0 Ruokalat 11.2 Majoituspalvelut 11.2.0 Majoituspalvelut 11.2.0.1 Hotellit, motellit, majatalot ja vastaavat majoituspalvelut 11.2.0.2 Lomakylät, leirintäalueet, nuorisomajat ja vastaavat majoituspalvelut 11.2.0.3 Muut majoituspalvelut 12 MUUT TAVARAT JA PALVELUT 12.1 Henkilökohtainen hygienia ja kauneudenhoito 12.1.1 Kampaamot, parturit ja kauneushoitolat 12.1.1.1 Miesten ja lasten parturi- ja kampaamopalvelut 12.1.1.2 Naisten kampaamopalvelut 12.1.1.3 Kauneudenhoitopalvelut 12.1.2 Henkilökohtaisen hygienian hoitoon tarkoitetut sähkökäyttöiset laitteet 12.1.2.1 Henkilökohtaisen hygienian hoitoon tarkoitetut sähkökäyttöiset laitteet 12.1.2.2 Henkilökohtaisen hygienian hoitoon tarkoitettujen sähkökäyttöisten laitteiden korjaus 12.1.3 Muut henkilökohtaisen hygienian hoitoon tarkoitetut laitteet ja tuotteet 12.1.3.1 Muut kuin sähkökäyttöiset laitteet 12.1.3.2 Henkilökohtaisen hygienian hoitoon ja hyvinvointiin tarkoitetut tavarat, kauneudenhoito- ja kosmetiikkatuotteet 12.2 Prostituutio 12.2.0 Prostituutio 12.2.0.0 Prostituutio 12.3 Henkilökohtaiset esineet, muualle luokittelemattomat 12.3.1 Korut, kellot ja rannekellot 12.3.1.1 Korut 12.3.1.2 Kellot ja rannekellot 12.3.1.3 Korujen, kellojen ja rannekellojen korjaus 12.3.2 Muut henkilökohtaiset esineet 12.3.2.1 Matkustustarvikkeet 12.3.2.2 Vauvantarvikkeet 12.3.2.3 Henkilökohtaisten esineiden korjaus 12.3.2.9 Muut henkilökohtaiset esineet, muualle luokittelemattomat 12.4 Sosiaaliturva 12.4.0 Sosiaaliturva 12.4.0.1 Lastenhoitopalvelut 12.4.0.2 Vanhainkodit ja vammaisten asuntolat 12.4.0.3 Kotona asumisen tukipalvelut 12.4.0.4 Neuvonta 12.5 Vakuutukset 12.5.1 Henkivakuutukset 12.5.1.0 Henkivakuutukset 12.5.2 Asumiseen liittyvät vakuutukset 12.5.2.0 Asumiseen liittyvät vakuutukset 12.5.3 Terveyteen liittyvät vakuutukset 12.5.3.1 Terveyteen liittyvät julkiset vakuutukset 12.5.3.2 Terveyteen liittyvät yksityiset vakuutukset 12.5.4 Liikenteeseen liittyvät vakuutukset 12.5.4.1 Moottoriajoneuvovakuutukset 12.5.4.2 Matkavakuutukset 12.5.5 Muut vakuutukset 12.5.5.0 Muut vakuutukset 12.6 Rahoituspalvelut, muualle luokittelemattomat 12.6.1 Välilliset rahoituspalvelut (FISIM) 12.6.1.0 Välilliset rahoituspalvelut (FISIM) 12.6.2 Muut rahoituspalvelut, muualle luokittelemattomat 12.6.2.1 Pankkien ja postitoimistojen maksut 12.6.2.2 Meklarien, sijoitusneuvojien palkkiot ja palvelumaksut 12.7 Muut palvelut, muualle luokittelemattomat 12.7.0 Muut palvelut, muualle luokittelemattomat 12.7.0.1 Hallinnolliset maksut 12.7.0.2 Oikeudelliset palvelut ja kirjanpito 12.7.0.3 Hautauspalvelut 12.7.0.4 Muut maksut ja palvelut